Цената, както при много други неща, е доста определящ фактор за това, с което избираме да обзаведем дома си. При обзавеждането на една баня цената може да нарасне драстично, дори само с един избор.
За тези с възможност, обаче, умивалниците са значително по-стилен и удобен избор, отколкото са правостоящите мивки.
По отношение на удобството за ползване, мивките често могат да бъдат критикувани заради малкото пространство, което е удобно за ползване.
Докато тяхната цена е достъпна, и дори могат да се намерят доста варианти за създаване на стилни дизайни, пространството остава ограничено.
При умивалниците, обаче, нещата стоят различно – тъй като те се монтират върху плот, те мигновено имат в пъти повече използваемо пространство за всякакви козметични принадлежности за цялото семейство.